Downloaded from YTS.MX
Official YIFY movies site: YTS.MX
Amanda.
Mitä teet?
En saanut nukuttua. Tämä on ollut helvetillinen vuosi,
ja teen töitä joka päivä ihan huomaamatta.
Sinullakin on koko ajan työahdistusta budjettileikkausten vuoksi.
Siksi vuokrasin tänä aamuna meille kauniin talon rannalta.
Se oli törkeän halpa, vaikka lomakausi vasta loppui.
Hetkinen. Pakkaatko sinä?
Halusin päästä heti alkuun.
En ymmärrä. Milloin olemme lähdössä?
Tänään.
Ajattelin, että kieltäytyminen on turhaa, jos teen varauksen ja pakkaan.
Tulostin verkkosivulta sinulle sen jutun.
Se on kahvisi vieressä. Kahvi on lempikahviasi.
Lapset nukkuvat vielä.
Uskon, että he innostuvat kunnolla.
Kyllähän sinä tiedät, että olen aina valmis lähtemään lomalle.
Etenkin lasten kanssa. Viime kerrasta onkin aikaa.
Kerro nyt kuitenkin, miksi juuri tänään.
Kun en saanut nukuttua, tulin ikkunaan.
Katselin auringonnousua ja ihmisiä,
jotka aloittivat päiväänsä tarmokkaasti ja innolla.
Vain koska he haluavat saada elämässään jotain aikaan.
Tehdä maailmasta paremman.
Oli onni kuulua samaan joukkoon.
Sitten muistin, millainen maailma oikeasti on.
Sen myötä käsitykseni tarkentui.
Helvetti vie, minä vihaan ihmisiä.
"Unohda maailma." Niin vuokrailmoituksessa sanottiin.
Hauskaa. East Hamptonissako se on? - Ei, vaan söpössä pikkukylässä.
Se on lähempänä kaupunkia, mutta silti todella kaukana kaikista.
Kuulostaa juuri siltä, mitä kaipaat.
Voisitko ensin kertoa Conficturasta? Jooko? Ole kiltti.
Pieraisitko? - Anna hänen olla, Archie.
Ei pieru haittaa, mutta se haittaa, jos siitä valehtelee.
Järjestämme Phoebelle polttarit. - Tämä huvipuisto sulkeutuu pian, pojat.
Isä, vietkö minut Frendien kahvilaan, kun tulemme takaisin?
Se ei taida olla oikea paikka, pelkkä lavaste vain.
Kumpi ekana altaalla?
OSA 1 TALO
Onpa hieno. - Kaunis.
TERVETULOA
Täällä näyttäisi olevan parempia viinoja.
Tämän mukaan ne eivät ole meille.
Kannatti kokeilla.
Wifi-salasana on pienoisromaani. Onkohan omistaja kyberturvallisuustyyppi?
Lapset näyttävät onnellisilta.
Puran tavarat autosta. - Käväisen sen jälkeen ruokaostoksilla.
Hän yrittää kolmatta osumaa.
Ja jatkaa peliä.
Nuo eivät ole minun, voin vaikka vannoa.
Rauhoitu, minä ostin ne. Tiedän, että polttelet salaa.
Ajattelin, että saat luvan nyt lomalla, kunhan et polta lasten nähden.
Okei. Hei, odota.
Minulla olisi vähän muutakin hauskaa mielessäni.
Ehkä?
Meillä on vartti ennen rannalle lähtöä.
Se riittää.
TERVETULOA CHARLESTONIN SATAMAAN
Muistitteko aurinkorasvan? - Joo.
Täällä ei juuri muita olekaan.
Katso tuota venettä.
Se on tosi iso.
TAYLOR LIITE: KUVA
SIJAINTI
Äiti, Taylor jakoi sijaintinsa. Katsoisitko, miten kaukana se on täältä?
Katso nyt. Sinähän sanoit, että voisimme ehkä käydä siellä.
Sag Harbor on ainakin tunnin matkan päässä.
Se lähestyy. - Mikä?
Laiva. - Onpa kaunis. Se näyttää öljytankkerilta.
Lähellä on varmaan satama. Erään artikkelin mukaan -
New Yorkin luonnonsatama on maailman suurimpia.
Onko kaikki hyvin, Rose?
Tuo laiva taitaa tulla kohti. - Mitä sanoit?
Clay.
- Mitä?
Oho, tuleepa se lähelle.
Se on ongelma.
Eikä mitä. Kyllä se pysähtyy. Pakkohan sen on.
Onhan?
Herää, Archie. Auta pakkaamaan.
Joko me lähdetään? Miksi?
Jumalauta! - Jestas, Archie. Nyt mennään.
Vauhtia!
Jatkakaa vain eteenpäin. - Anteeksi. Tiedätkö, mitä tapahtui?
Rantautumisia on tapahtunut muutamia. Navigointijärjestelmässä on joku vika.
Jatkakaa matkaa.
Tuolla on Starbucks.
Aioin lukea onnettomuudesta, mutta netti ei toimi.
Pitääköhän reititin käynnistää uudelleen? - Sinähän se tekniikkanero olet.
TV: kään ei toimi. Yritin katsoa peliä, mutta signaalia ei ole.
Vieläkö haluat hampurilaisia illaksi? - Vaikkapa.
Lapset näyttävät päässeen tapauksesta yli kuin se olisi ollut telkkariohjelmaa.
Seuraava jakso on jo menossa.
Clay.
Tule katsomaan.
Peurat ovat hyvä enne.
Mesoamerikkalaisen mytologian mukaan.
Autatko? Mitä?
Autan. Tietysti.
OLET OFFLINE-TILASSA TARKISTA YHTEYS
Älä ota keskeltä. - Otanpas.
Sehän vaikeuttaa elämääsi, mikä on elämäni tarkoitus.
Santsaatko? Toisitko minullekin?
Tuon, mutta minulle riittää.
Minun pitää juoda lasi vettä, ettei huomenna ole krapula.
Muistatko oppilaani Marian, jonka kirja julkaistiin viime vuonna?
Hän pyysi minua kirjoittamaan esipuheen toiseen kirjaansa.
Hän väittää, että inspiroin häntä suuresti.
En edes tiedä, tavoitanko nuoria, ja sitten käy näin.
Kuulitko?
Hänen toinen kirjansa tutkii sitä,
miten media on sekä pakokeino että väylä itsetutkiskeluun.
Se on ristiriita, jonka hän pystyy ratkaisemaan.
Joku tuli.
Hae maila.
Mailako? Miksi olisin ottanut mailan mukaan?
Anteeksi. Huhuu.
Tuskin se mitään on. Minä hoidan tämän.
Kuule, hae sittenkin puhelimesi. Varmuuden vuoksi.
Anteeksi, että häiritsemme. - Hei.
Anteeksi häiriö. - Jos se ei ollut selvää.
Kuinka voin auttaa? - Tiedän, että tulimme myöhään näin kauas.
Väittelimme pitkään, pitäisikö koputtaa etu- vai sivuovelle.
Minusta sivuovi olisi ollut parempi, koska olisitte nähneet lasin läpi.
Sinä lienet Amanda.
Amanda Sandford.
Tunnetteko toisenne? - Emme ole tavanneet kasvotusten.
Olen G.H. Scott.
George. Se nimi on sähköpostiosoitteessa.
Anteeksi, että unohdin sen.
Tämän vuoksi elämä ilman internetiä oli parempaa.
Silloin olisimme puhuneet puhelimessa, ja tunnistaisit minut äänestä omistajaksi.
Anteeksi, mitä?
Tämä on meidän talomme. Olen George, jonka kanssa viestittelit.
Muistan nimesi, mutta...
Onko tämä teidän talonne?
Anteeksi, mutta voisimmeko tulla sisään? - Tietysti. Tulkaa vain.
Tulipa siellä yhtäkkiä kylmä.
Ymmärrän, että odottamaton ilmaantumisemme vaikuttaa oudolta.
Olisimme soittaneet, mutta puhelimet eivät toimi.
Puhelimessani ei tunnu olevan kenttää.
Aivan kuin puhuisimme totta.
Hei, minä olen Clay. - Ruth.
Ja minä olen G.H. Hauska tavata.
Mitä jos istuisimme alas juttelemaan? - Lapset ovat nukkumassa.
Älä huolehdi. Archie ei heräisi edes atomipommiin.
Mennään keittiöön.
Olimme sinfoniakonsertissa Bronxissa. Onko orkesteri teille tuttu?
Ei. - Heidän esityksensä ovat upeita.
Isä on filharmonian hallituksessa.
Hän haluaa kannustaa kaikkia klassisen musiikin pariin.
Toisin sanoen olen onnenpekka.
Saisinko ottaa lasin vettä? - Ota vain.
Olimme matkalla kaupunkikotiimme, kun jotain tapahtui.
Sähkökatko. - Ihanko totta?
Täällä valot toimivat.
Niinpä. Ajattelimme, että...
Kaupungissa on varmaan aika hässäkkää, joten emme...
Isä ei pysty kiipeämään 14. kerrokseen huonon polvensa takia.
Sitä paitsi liikennevalot sammuivat, joten olisimme jääneet jumiin.
Päätittekö ajaa tänne asti sähkökatkon takia?
Nämä tiet ovat tuttuja. Ajoin kuin automaatilla.
Kun valot sammuivat...
Isän mielestä oli turvallisempi tulla tänne. Omaan kotiimme.
Haluatteko siis jäädä tänne yöksi? Mehän yövymme täällä.
Ajattelimme, että ymmärtäisitte tilanteen.
Tietenkin. Eihän siinä...
Hän tarkoittaa, että tietenkin me ymmärrämme...
Onhan tämä yllätys, mutta jos saisimme jäädä...
Koska tosiaan -
onhan tämä -
meidän kotimme.
Hän yrittää vain sanoa, että halusimme turvaan.
Me olemme lomalla.
Clay ja Amanda, palauttaisin tietenkin rahanne.
Pitäisikö meidän lähteä? Nythän on yö, ja lapset ovat nukkumassa.
Yhtäkkiä puhutte rahojen palauttamisesta. Minun pitää soittaa yhtiölle.
Kai täällä joku numero... - Tuo on tarpeetonta.
Miten niin? - Koska teidän ei tarvitse lähteä.
Voisimme palauttaa esimerkiksi puolet maksustanne.
Voimme yöpyä alakerran vierashuoneessa. - Alakerrassako?
Puolet. - Meidän pitää tutkia kaupan ehtoja.
Reititin pitää käynnistää uudelleen. - Yhdistetään kone kännykkääni.
Ei siitä ole apua, jos puhelimet eivät toimi.
Nettikään ei taida toimia.
Kuulkaa, olen pahoillani.
En haluaisi yöpyä samassa talossa -
tuntemattomien kanssa. Sähköt voivat palata parissa tunnissa.
Saanko?
Olisi pitänyt uskoa vaimoa ja merkitä avaimet.
Kas näin.
Saatte tuhat dollaria tältä yöltä. Se on melkein puolet vuokrastanne.
Se on paljon rahaa. - Olisimme kiitollisia.
Huomenna tiedämme varmasti enemmän.
Tämä vekotin ei ainakaan nyt toimi.
Minusta yksi yö...
Puhutaan tästä kahden.
Käymme juttelemassa tästä.
Haittaako, jos valmistan drinkin? - Ole kuin...
Jep.
Miksi annoit heille luvan jäädä? - Sähkökatkon takia.
Luuletko, että he valehtelevat? He vaikuttavat ihan viattomilta.
He ovat vieraita. - He esittäytyivät.
He koputtivat ovelle keskellä yötä.
Koputtamattako olisi pitänyt tulla? - Säikähdin.
Luulen, että heitäkin pelotti eivätkä he tienneet, mitä tehdä.
Olisivat menneet hotelliin.
Tämä on heidän kotinsa, kuten tyttö jaksaa muistuttaa.
Emme pyytäneet todisteita, enkä kuullut autoa. Kuulitko sinä?
En, mutta ulkona on tuulista. - Tai sitten he tulivat hiljaa.
Ehkä sinun pitäisi rauhoittua.
Anteeksi. Tämä vain ei tunnu heidän taloltaan.
Filharmonian hallituskin vielä. Minusta juttu vaikuttaa huijaukselta.
He vielä haluavat jäädä yöksi. Turha luulo, koska en saisi nukutuksi.
Rosekin nukkuu käytävän varrella. Mitä jos mies... En halua ajatella sitä.
Archietako hän ei ahdistelisi?
Mitä yrität sanoa?
Minä vain en pidä tästä.
Hänkö ei muka viitsi kiivetä portaita? Tuskinpa.
Koko juttu on keksitty.
Mitä jos se on huijaus?
Mitä jos sähkökatko on vain sepitettä?
Tuskin he sitä keksivät. Eiköhän sähkökatko selitä puhelimetkin.
Sitä paitsi hänellä oli viinakaapin avaimet.
Entä sitten? Ehkä hän on talonmies ja tyttö taloudenhoitaja.
Taloudenhoitaja tietää aina rahakätköt.
Mieshän oli selin. Ehkä hän mursi lukon.
Mitä hän hyötyy rahojen antamisesta?
Miksi haluat uskoa kaikkia muita paitsi vaimoasi?
Jokin on vialla, enkä luota heihin.
He ovat säikähtäneitä mukavia ihmisiä, jotka kaipaavat yösijaa.
Minä menen juttelemaan heille.
Jos saan huonot vibat, sanon, että järjestely ei sovi meille.
Jos kaikki on hyvin, he saavat jäädä.
Luottaisinpa minäkin ihmisiin noin.
Nimikkodrinkkini.
Haluatko sinäkin? - Voisin ottaakin.
Ota tämä. - Kiitos.
Otatko sinä, Amanda?
Mitä siinä on?
Hemmetinmoinen drinkki! Luulen, että sinäkin tykkäisit.
Jätän väliin.
Tarvitsen raitista ilmaa.
Teillä on kaunis koti.
Mukava, että tekin pidätte siitä.
Kauanko olette asuneet täällä? - Ostimme talon pian 20 vuotta sitten.
Nykyään se on koti tai toinen koti.
Remontoimme viisi vuotta sitten. Urakoitsija keksi monta hyvää ratkaisua.
Missä päin asutte kaupungissa?
Park Avenuella 81. ja 82. kadun välissä. Entä te?
Brooklynissa Sunset Parkissa.
Oikeastaan Park Slopessa. - Hienoa!
Se on suosittu asuinalue. Edullistakin siellä on.
Ruth taisi etsiä sieltä asuntoa, kun aikoi lentää pesästä.
Missä vaimosi on? Etkö ole huolissasi hänestä?
Hän on työmatkalla Marokossa.
Taidekauppiaana hän matkustelee paljon. Hänen lentonsa saapuu aamulla.
Saanko katsoa henkkareitasi? - Amanda.
Se on ihan reilu pyyntö. Olet muukalainen, joka ilmaantui yöllä.
Tietenkin. Ymmärrän.
Kas vain.
Et varmasti usko tätä,
mutta jätin lompakkoni ulkotakkini taskuun ja takin narikkaan.
Siinä hässäkässä taisin unohtaa sen.
Sanoit kuulleesi sähkökatkosta kotimatkalla.
Kansallinen hätätila.
Radio- ja TV-kanavien lähetykset keskeytetään hälytyksen ajaksi.
Taisitte tehdä oikein, kun lähditte kaupungista.
Siellä on varma kaaos.
Kysehän on vain sähkökatkosta.
Ei sekään ole pikkujuttu. Se voi olla merkki jostain suuremmasta,
kuten terrorismista tai pommista, johon poikasi ei pitäisi herätä.
Ruth.
Jääkää yöksi.
Selvitämme sitten huomenna kaiken.
Päivällä asiat näyttävät erilaisilta.
Kai itseapukliseissä on joku totuuskin.
Uskomatonta, että nukumme kellarissa. Pesemmekö huomenna heidän pyykkinsä?
Minä nukun lattialla.
Heidät on saatava pois täältä.
Pelottelu ei siihen auta.
Heidän on uskottava, että kaikki järjestyy.
Eikö kaikki järjestykin?
Mitä sinä mietit?
Kertoiko asiakkaasi mitään muuta?
Turha tästä on puhua ennen kuin tiedämme enemmän.
Niin minä luulen.
Kansallinen hätätila.
Radio- ja TV-kanavien lähetykset keskeytetään hälytyksen ajaksi.
Se tyttö piruili meille.
Piikitteli. - Älä ota sitä henkilökohtaisesti.
En taida jaksaa kuunnella sitä viisastelua.
Vaikka talo olisikin heidän. - Vieläkö jauhat siitä?
Seinillä ei ole yhtäkään valokuvaa.
Ei hääkuvia taidekauppiasvaimosta eikä hemmotellun kakaran vauvakuvia.
Ne varmaan pannaan piiloon vuokrauksen ajaksi.
Heissä on jotain kieroa.
Miksi et sanonut mitään onnettomuudesta ja veneestä?
Se oli öljytankkeri. - Miksi et kertonut heille?
En tiedä. Se tuntui olevan liikaa. Miksi et itse kertonut?
Minua pelotti.
Mikä?
Että se vahvistaisi jotain.
Radio- ja TV-kanavien lähetykset keskeytetään hälytyksen ajaksi.
Kansallinen hätätila.
MAANLAAJUINEN KYBERHYÖKKÄYS SÄHKÖKATKOJA PITKIN ITÄRANNIKON KAUPUNKEJA
OSA 2 KÄYRÄ
Äiti.
- Rosie. Rose.
Kaksi ongelmaa. Yksi: aioin katsoa Frendien viimeisen jakson,
mutta tabletin netti ei toimi vieläkään.
Yritin katsoa sitä telkkarista, koska luin jostain...
Miksi sitä sanottiin, kun jotain näytettiin monta kertaa?
Uusinnaksi.
Miksi sitä tehdään? - En tiedä. Meillä oli aina tylsää.
Telkkarissa on kuitenkin jotain vikaa. Se on se toinen ongelma.
Ole kiltti ja korjaa se. Minua jännittää, miten sarja lopetetaan.
Etkö ota sitä liian vakavasti?
Epistä. Me ollaan lomalla!
Isä sanoi, että lomalla saa rajattomasti ruutuaikaa.
A: Minä en luvannut niin.
B: Isä nukkuu vielä.
Mene olohuoneeseen. Tulen kohta perässä.
ITÄRANNIKOLLA SÄHKÖKATKOJA
HAKKERIT SÄHKÖKATKOJEN TAKANA
Clay.
Herää. Katso tätä.
Ei siinä ole mitään. - Mitä?
Oli siinä äsken. - Oletko varma?
Tietysti olen. Siinä oli neljä uutisilmoitusta.
Kahdessa puhuttiin sähkökatkoista ja kolmannessa puhuttiin hakkereista.
Niinkö? - Yksi oli käytännössä siansaksaa.
Siinä oli vain satunnaisia kirjaimia. - Onkohan matkapuhelinverkko hakkeroitu?
Kysytkö sinä minulta? Helvetistäkö minä tietäisin?
Miksi tilanne ei hetkauta sinua?
Unohditko ne ihmiset? Luulin, että hoitaisit tilanteen.
Ajan kylälle ja ostan sanomalehden.
Etsin jonkun, joka tietää jotain. Minä hoidan tämän.
Kenen auto tuo on?
Se näyttää kalliilta.
Mennään aamupalalle.
Kultaseni, siitä autosta.
Viime yönä näiden ihmisten, siis Scottien, piti tulla tänne.
On tapahtunut...
Heille tuli ongelmia tässä lähellä, joten he tulivat tänne.
Mistä sinä puhut? - Minulle kelpaa kahvi.
Olin kertomassa Roselle Scotteista.
Isä, telkkari ei toimi. - Rauhassa nyt.
Voisitko korjata sen?
Joo.
Jaa, nyt siinä on lumisadetta. Illalla näyttö oli sininen.
Mitähän se tarkoittaa? - Mitä?
Huomaatko?
Se ei vain nyt toimi.
Tiedän. Eikö sitä voi buutata?
Voisit vaikka mennä katolle. - Kukaan ei mene katolle.
Minä ainakaan en mene.
Käyn myöhemmin kaupassa. Ehkä sieltä löytyy jotain, mikä auttaa.
Vaikka sellaiset pupunkorvat. - Mitä puput tässä auttaa?
Huomenta.
Saanko ottaa kahvia? - Siitä vain. Tiedät mukien paikan.
Puhelimessani oli uutisilmoituksia.
Toimiiko puhelimesi? - Ei.
Ne kai tulivat yöllä, mutta ne hävisivät.
Mitä niissä luki?
Kahdessa puhuttiin sähkökatkoista ja yhdessä hakkereista.
Hakkereistako?
Missä New York Cityn voimalaitokset ovat? Queensissa varmaan tai lähellä jokea.
Miksi niistä kysyt?
Hakkerit pääsevät käsiksi voimalaitoksiin.
Muistatko, kun New Jerseyssä oli tapahtua ydinonnettomuus?
Onko tuo tyttäresi?
Suloinen. Minkä ikäinen hän on?
Hän täytti juuri kolmetoista vuotta. Hän on sydämeltään vielä lapsi.
Haluaisin, että puhumme tapahtumista vain aikuisten kesken.
Lapset pitävät uima-altaasta, joten kehotan heitä käyttämään sitä.
Turha heitä on pelotella tyhjän takia. - Olen eri mieltä kanssasi.
Mistä asiasta?
En usko, että tämä on tyhjää.
Kerrohan, mitä teet työksesi.
Olen mainosalalla, asiakaspuolella. Hallinnoin asiakkuuksia.
En olisi arvannut.
Entä miehesi?
Hän on englannin ja media-alan professori yliopistossa.
Moni kaverini on opiskellut media-alaa, mutta en silti tiedä, mitä se on.
Mitä sinä sitten teet?
Yritän vielä löytää suuntaani. En halua hätiköidä.
En halua uralle, jota kadun kymmenen vuoden päästä.
Siinä vaiheessahan olisin jo loukussa, koska olisin liian vanha vaihtamaan alaa.
Huomenta. Onko uutisia?
Puhelin ei toimi eikä näköjään TV: kään.
Missä Clay on? - Hän meni ostamaan sanomalehteä.
Tai juttelemaan jollekulle, joka saattaisi tietää jotain.
Viisasta. Minä ajattelin käydä naapureidemme Huxleyden luona.
Talo on muutaman kilometrin päässä. - Ovatko he kotona?
Tuskin. Täällä on harvoin ketään tähän vuodenaikaan, mutta käyn katsomassa.
Ennen sitä haluat kai kuulla ilmoituksista.
Mistä ilmoituksista?
Puhelimessani oli uutisilmoituksia. Kahdessa puhuttiin sähkökatkoista,
mutta kolmannessa oli jotain, että hakkerit olisivat kaiken takana.
Mitä? Pelkäätkö sinäkin ydinonnettomuutta?
Niinkö Ruth sanoi? - Kaiken muun kamalan lisäksi.
Ruth on selvästi vainoharhainen.
Itsehän aina sanot, että vainoharhaisuus on tervettä.
Tuskin tämä on mitään sen kummempaa.
Niin kuin Iloveyou-mato.
Onko tuossa kahvia?
Anteeksi, mutta mikä on Iloveyou-mato?
Se on haittaohjelma, joka levisi netissä vuonna 2000.
Ihmiset saivat sähköposteja otsikolla "ILOVEYOU".
Liitetiedosto lähetti madon kaikille yhteystiedoille.
Se lamautti yrityksiä ja aiheutti miljardien vahingot.
Sen takana oli pari filippiiniläisnuorta.
Tilanne voi nytkin olla yhtä viaton.
Taidan herättää Archien.
Olen huolissani äidistä.
Onkohan lennolla kaikki hyvin?
Varmasti.
Luulenpa, että hänen lentonsa on ohjattu jonnekin päin Ohiota.
Hän varmaan kiroaa asiakaspalvelijoita, kunnes pääsee lennolle kotiin.
Muistatko Italian-matkamme?
Muistan.
Mistä se tuli mieleen?
En tiedä, mitä muuta ajatella.
TUOREITA MUNIA
EI GPS-SIGNAALIA
HUXLEYT
Viestit eivät mene läpi. Oletko jo kentällä?
Oliko lento AT200? En näe tietoja.
Menemme Long Islandille. Soita.
Maya? Olethan kunnossa?
VIESTIÄ EI LÄHETETTY
BRONXIN FILHARMONINEN ORKESTERI
Keitä äiti sanoi heidän olevan?
Mitä katsot?
EI SIGNAALIA
...raporttien mukaan käynnissä oleva kyberhyökkäys -
on aiheuttanut ympäristökatastrofin, joka vaikuttaa eläinten vaelluksiin.
Archie, näin yhden jutun aamulla.
Peuroja. - Niitä on joka puolella.
Ne ovat kuin oravia tai puluja. Mitä niistä?
Se oli erilaista. Ihan kuin ne olisivat yrittäneet kertoa jotain.
Mennään katsomaan, mitä tuolla on.
Noinko tylsää sinulla on? Siksikö, ettet voi katsoa ohjelmaasi?
Minä menen.
Onko ketään kotona? G.H. täällä. Ovi oli auki.
EI GPS-SIGNAALIA
Hei.
Mitä tuolla on?
Mennään katsomaan.
Joo, hei.
En ymmärrä. En puhu espanjaa.
Helvetin tylsä paikka.
Joo.
Ehkä hän nukkuu täällä.
Ja piileskelee.
Kuka?
Se, jonka painauma tuo on.
En tiedä, missä olen. Yritän päästä kylälle.
Ei minullakaan ole kenttää.
Hänellä on tässä ikkunakin.
Siitä hän voi katsoa...
Mitä?
Anteeksi.
Hei, eikö tuo ole sinun huoneesi?
Voi paska.
Kuvittele, että on pilkkopimeää.
Voi luoja.
Yöpöydän valosi loistaa.
Voi paska.
Hän voisi seurata valoa luoksesi.
Voi paska.
Ei ole hauskaa, Archie! Tuo sattui.
Kyllä se siitä. - Eikä.
Rauhoitu vähän. Minä vain vitsailin.
Minä näin tänä aamuna peuroja. En yhtä vaan perkeleesti peuroja.
Niitä oli ainakin sata tai ehkä enemmän meidän takapihalla.
Se oli tosi outoa.
Kulkevatko ne niin isoissa laumoissa?
Helvetistäkö minä tiedän peuroista?
Kysy äidiltä tai isältä, jos huolettaa.
Ei heitä kiinnosta.
Ei ketään kiinnosta, mitä sanon.
Se on varmaan totta.
Menetkö uimaan? - En. Entä sinä?
Se olisi vaivalloista.
Hiustesiko takia?
En vain luota, etteivät lapsesi pissanneet altaaseen.
Eivät he niin tekisi. - Silti emme voi olla varmoja siitä.
FRENDIT K10, J17: VIIMEINEN
Katsooko tyttäresi tuota?
Hän pikemminkin palvoo sitä.
Mitä?
Kyllä minäkin sitä katsoin.
Eikö se oikeastaan ihannoi aikaa, jota ei koskaan ollutkaan?
Toivottavasti lapset eivät menneet kauas.
Helvetti.
Archie.
Katso.
Katsoisit nyt!
Mitä?
Mennään tuonne.
Paskat siitä. Minulla on nälkä, mennään.
Rose, mennään.
Kerrotko, miksi olet läpimärkä?
Putosin uima-altaaseen.
Sinäkö putosit altaaseen?
Kompastuin johonkin ja putosin uima-altaaseen.
Miksi edes olit uima-altaan luona?
Hakisitko minulle vaihtovaatteet työhuoneesta?
Minulla ei ole muita vaatteita alakerrassa.
Minä aavistin sen.
Vähän ennen näitä tapahtumia.
Katsoin osakemarkkinoita.
Tiesin, että jotain oli tulossa.
Mitä tarkoitat?
Työssäni on ymmärrettävä maailmaa hallitsevat mallit.
Käyrää on osattava lukea.
Jos sitä tekee riittävästi, voi nähdä tulevaisuuteen.
Tasaisuus lupailee harmoniaa.
Heilahtelut ovat merkki jostain.
Miksi kerrot minulle tästä? Sanoiko naapurisi jotain?
Hän ei ollut kotona, mutta etsin hänen satelliittipuhelimensa.
Se ei toiminut, vaikka siinä oli virtaa.
Satelliittipuhelimessa on aina kenttää, jos vain näkee taivaan ja minä näin.
Ainoa selitys on, että satelliitit eivät toimi.
Satelliititko?
Luuletko, että satelliiteille on tapahtunut jotain?
Satelliitit ovat yhteydessä tietokoneisiin.
Luuletko, että hakkerit pimensivät satelliitit?
Etkö nyt vähän liioittele? Ehkä et osannut käyttää puhelinta.
Näin lentokoneen syöksyvän nokka edellä mereen.
Eikä se ollut ensimmäinen.
En enää usko, että tämän takana on pari filippiiniläisnuorta.
Mitä helvettiä?
Missä lapset ovat?
OSA 3 ÄÄNI
Äiti.
Missä isä on? - Hän palaa pian.
Miksi olet märkä?
Olisi pitänyt peittää korvat aiemmin. Pää tuntuu nyt oudolta.
Se on varmaan ihan normaalia, koska ääni oli tosi kova.
Oliko se lentokone, joka rikkoi äänivallin?
Mikä se... Yliäänipamaus! Oliko se yliäänipamaus?
Lentokoneet eivät yleensä riko äänivallia.
Concordekaan ei enää lennä. - Ehkä se oli tuntematon lentokone.
Archie, mene vaihtamaan vaatteet.
Rose, ehkä sinäkin voisit mennä.
Hyvä ajatus. Mene äidin sänkyyn lukemaan isän ostamaa kirjaa.
Kai kaikki järjestyy?
Joo.
Hei, ennustaja, mikä se oikein oli? Oliko se pommi tai ohjus?
Ehkä voimalaitos räjähti. - Emme tiedä mitään varmaksi.
Äsken vaikutit varmalta kammottavine yksinpuheluinesi.
Mikään ei ole muuttunut.
Eikö muka?
Kaikki on muuttunut, ja me vain istumme täällä.
Olemme täällä kuin...
Tältäkö tuntuu olla maalitauluna?
Mikään ei ole muuttanut suunnitelmaamme.
Odotamme Clayta ja hänen saamiaan tietoja.
Pitäisikö häntä etsiä? Kylpyammeet pitäisi täyttää vedellä.
Onko meillä pattereita, särkylääkkeitä ja ruokaa? Entä generaattori?
Tarvitaan sellainen vedettävä radio ja pilli, joka puhdistaa juomaveden.
Odotetaan, että Clay palaa. - Entä jos hän ei palaa?
Isä on oikeassa. Täällä olemme turvassa, joten odotetaan.
Mistä tiedät, että olemme turvassa?
Ehkä tämä on uusi Ten Mile Island. Onhan täällä voimaloita!
Three Mile Island. - Sinä ja voimalasi!
Totta, arvailu on turhaa.
Lopeta! Kerro nyt helvetissä, mitä ajattelet!
Kaupungissa on sähkökatko, ja näit lentokoneiden putoavan ja...
Mitä?
Hän on aikuinen. Et voi suojella häntä, kuten et minuakaan.
Satelliittipuhelin ei toiminut, ja sitten tuli se ääni. Entä nyt?
Mitä seuraavaksi tapahtuu?
Olen kertonut sinulle kaiken. - En usko sinua.
En ole uskonut sinua missään vaiheessa.
Hitsi vie. Mikähän meissä saa sinut noin epäluuloiseksi?
Ruth. - Luulet aina tietäväsi, mistä puhut.
Pata kattilaa soimaa mustasta kyljestä. - Ruth!
Hän tiesi.
Kaupan parkkipaikalla oli eilen mies.
Hän osti vettä ja purkkiruokaa.
Hän tiesi tästä.
Oliko hän parrakas?
Päässä varmaan oli vanha lippis.
Se oli Danny, se urakoitsija, josta puhuin.
Hän remontoi talon.
Ei kannata tulkita siitä turhia. Danny on survivalisti.
Hän varmaan vain täydensi varantojaan.
Jestas.
Tässä ollaan. Olen kunnossa. Oletko sinä? Missä lapset ovat?
Kaikki ovat kunnossa.
Pääsitkö kylälle?
En päässyt kauaskaan. Sitten kuulin sen äänen.
Mitä tarkoitat? Missä olit? Olin hulluna huolesta.
En tiedä. Minä vain aloin ajaa.
Sitten kuulin sen äänen ja tulin takaisin.
Etkö nähnyt ketään, jolta olisi saanut tietoja?
En nähnyt ketään.
Näin kyllä jotain muuta.
Näin ison lennokin.
Se lenteli pellon keskellä ja pudotti näitä.
En ymmärrä, mitä siinä lukee.
"Kuolema Amerikalle."
Mitä?
"Kuolema Amerikalle."
En tiedä, mitä tämä muu tarkoittaa, mutta tämä on "kuolema Amerikalle".
Muistan sen yhdestä pelistä.
Tässä ei ole mitään järkeä. Miksi hyökkääjä mainostaisi itseään?
Eihän se ole edes englanniksi.
Oliko moottoritie ensimmäisestä risteyksestä oikeaan?
Voi olla, että kaupunkiin ei kannata pyrkiä.
Menemmekin siskoni luo New Jerseyyn.
Joudutte silti ajamaan kaupungin läpi.
Käännyn siis oikealle ja seuraan viittoja moottoritielle.
Niinhän te tänne pääsitte, mutta kuulkaa nyt.
Tuo on vaarallista koko perheellenne.
Isä. Anna heidän mennä.
Arvostan huolenpitoasi, mutta meidän on toimittava omaksi parhaaksemme.
Näin on paras kaikille.
Tämä on parempi näin.
Kenen kannalta?
Meidän kannaltamme.
En haluaisi olla samaa mieltä sen naisen kanssa, mutta hän oli oikeassa.
Ja olisit kertonut, mitä näit.
Tiedän, mitä ajattelet, mutta äitisi kone ei lentäisi täällä.
Onko äiti kuollut? - Älä nyt. Miksi edes ajattelet moista?
Lentoyhtiökin oli eri. - Tuntuuko sinusta, että hän on kuollut?
Minusta tuntuu.
Jos joudumme ruuhkaan, pääsemme sentään puhumaan ihmisille.
Voimme kysyä tietoja. Ihme, ettemme ole nähneet ketään.
Varmasti näemme ihmisiä, kun pääsemme moottoritielle.
New Jerseyssä puhelimetkin voivat toimia. Emme tiedä mitään, mitä muualla tapahtuu.
Siellä voivat puhelimet ja nettikin toimia.
Jonain päivänä vielä nauramme tälle.
Lomamatka helvetistä.
Sanotaan, että aika keventää asiat.
Eiköhän sitä sanota jotain muuta, mutta ymmärrän, mitä tarkoitat.
Sireeneitä.
Etkö nukukaan? - En saa nukuttua.
Miksi et? - Sireenien takia.
Mitä tuo on?
Jää autoon. Minä käyn katsomassa.
Istukaa te siinä ihan rauhassa.
Näetkö ketään?
Täällä ei ole ketään.
ITSEOHJAUTUVAN AUTON TURVAOMINAISUUDET
Ne ovat uusia.
Mitä?
Hei, joku tulee!
MAHDOLLISUUS TÄYTEEN ITSEOHJAUTUVUUTEEN
Clay!
Mene autoon! - Eikö odoteta heitä?
Autoon nyt siitä! - Okei.
Eikö meidän pitäisi jäädä juttusille?
Autossa ei ole ketään!
Äiti, aja nyt!
OSA 4 TULVA
Entä jos menisimme suojaan?
Onko täällä armeijan pommisuojaa tai tukikohtaa?
Eikö armeijalla pitäisi olla valmius tällaisten hätätilanteiden varalta?
En tiedä, missä ne ovat.
Vaikka tietäisin, sanoit autojen tulleen liikkeestä.
Jos sama on käynyt kaikille autokaupoille, päätiet lienevät tukossa.
Odotetaan, kunnes olemme viisaampia. - Se on turhaa.
Olemme luultavasti sodassa, ja tuntemamme ihmiset lienevät kuolleet.
Ruth.
Meidän pitää kehittää suunnitelma.
Emme voi vain jäädä odottamaan.
G.H. on oikeassa, liikkuminen on vaarallista.
Jäämme tänne yöksi ja ehkä aamulla...
Ehkä mitä? - En tiedä.
Olin niin lähellä.
Mitä teet?
Täytän ammetta. Niinhän sitä käsketään tehdä.
Että saa vettä.
Vapetatko? - En oikeastaan.
Eikö se ole niin kuin marihuanaa? Tai tiedän, että sitä saa erilaisia...
Kuin marihuanaa.
Oletko pannut oppilastasi?
Uskomaton kysymys. Näytänkö minä sellaiselta tyypiltä?
Näytät tyypiltä, jolle asiat ovat helppoja.
Etenkin naiset.
Taidan ottaa tuon kohteliaisuutena.
Pidin itseäni sivistyneenä ihmisenä.
Ihmisenä, joka näkee maailman sellaisena kuin se on.
Mitään tällaista en ole nähnyt.
Nyt mietinkin, olenko johtanut itseäni harhaan.
Älä ole ankara itsellesi. Luultavasti kaikki on lopulta harhaa.
Otetaan nyt esimerkiksi työsi.
Pyörität kuviteltuja numeroita ja rahoja, jotka johtavat kuviteltuun menestykseen.
Omasta mielestäni työni ei ole noin monimutkaista.
Pohjimmiltaan siinä on aina ollut kyse ihmisistä.
Sitten säälin sinua. - Miksi?
Ihmiset ovat kamalia.
Mieti nyt sitäkin, miten kohtelin sinua.
Nyt nautimme yhdessä drinkeistä.
Olen muuten pahoillani.
Siitä, mitä sanoin, tein ja ajattelin. Olin väärässä, joten pyydän anteeksi.
Jotkut älykkäimmistä asiakkaistani ovat menettäneet paljon rahaa,
koska ovat perustaneet valintansa totuuden sijaan uskomuksille.
Eron huomaaminen on hirvittävän vaikeaa.
Se on varmasti raivostuttavaa, kun itse näet eron.
Oikean henkilön kohdalla saatan tuntea pientä mielihyvää.
Pelottavimpia ovat ne, jotka eivät opi, vaikka menettävät paljon rahaa.
Pelottavinta on ihminen, joka ei opi edes omalla kustannuksellaan.
En ymmärrä sellaista pimeyttä.
Hiljaisuus on äänekästä.
Se oli ensimmäisiä täällä huomaamiani asioita.
Nukkuminen oli vaikeaa.
Kotona taas kuulee kaiken.
Sireeneitä, liikennettä, ihmisiä.
Ikävöin sitä.
Sireeneitä vai ihmisiä?
Alan pitää sinusta, ja se on paljon sanottu.
En muista, milloin viimeksi pidin kenestäkään.
Myönnän, että pidin sinua piikikkäänä, mutta olen alkanut tottua sinuun.
Miksi oikeasti tulitte tänne?
Äläkä vetoa polveesi.
Ei se ollut valhe. Polveni on leikattu.
Se vääntyi pahasti korismatsissa. - Ette tulleet tänne sen takia.
Syyn taustalla on tapaus, joka tapahtui muutama vuosi sitten.
Eräs asiakkaani kutsui minut ja vaimoni yksityistilaisuuteen.
Asiakkaani... No.
En sano hänen nimeään, mutta tunnistaisit hänet.
Onko hän julkkis? - Ei suinkaan.
Hän on isoimpia tekijöitä liikemaailmassa.
Hän toimii enimmäkseen puolustusalalla.
Tarkoitan salaisia liiketoimia Pentagonin kanssa.
Hän on vaikutusvaltaisin tapaamani henkilö.
Olimme siis näissä illanistujaisissa.
Alkoi olla myöhä, ja vaimoni halusi lähteä kotiin.
Minulla ja asiakkaalla oli hauskaa, eikä hän halunnut lopettaa.
Muutaman mulkaisun jälkeen vaimoni suostui lähtemään taksilla kotiin.
Hän varmaan riemastui.
Joimme vielä muutamat ja aloimme olla aika tuiterissa.
Meidän molempien jalat alkoivat käydä huteriksi.
Enpä tietäisi mitään sellaisesta.
Hän vei minut työhuoneeseensa, missä polttelimme sikareita.
Tunnelma oli korkealla, ja nauroimme melkein kaikelle.
Lopulta hän alkoi kehua minua ja toivoi voivansa kutsua minut matkalleen.
Minne hän oli lähdössä?
Sitä minäkin kysyin.
Sitten hän kääntyi puoleeni vakavana.
Hän sanoi:
"Maailmaa johtavan pahan salaseuran vuosikokoukseen."
Hänet tunnettiin sellaisista vitseistä.
Jos kertoisin hänen nimensä, ymmärtäisit.
Minun pitää kai vain uskoa sinua.
Suonet anteeksi, kun käyn täyttämässä lasini.
Eilen ennen sinfoniakonserttia ystäväni soitti.
Hän ei ollut varannut aikaa kuten yleensä vaan soitti yllättäen.
Hänen rahojaan piti liikutella.
Kyse oli jopa hänelle isoista summista.
Puhelun lopuksi kysyin, lähtisikö hän paukuille.
Hän sanoi lähtevänsä pois joksikin aikaa.
Minä laukaisin vitsin:
"Eikö pahan salaseurasi kokous ole yleensä talvipäivänseisauksena?"
Hän ei nauranut.
Hän nauraa aina huonoillekin vitseille.
Hän sanoi vain:
"Pidä huolta itsestäsi."
Aivan kuin hän olisi säälinyt minua.
En ole saanut tapausta mielestäni.
Luuletko, että ystäväsi on jotenkin kaiken tämän takana?
En suinkaan. Maailmaa johtava salaseura on aivan liian laiska selitys.
Etenkin kun totuus on kammottavampi.
Mikä se on?
Maailmaa ei hallitse kukaan. Kukaan ei vetele naruista.
Tietenkin on ystäväni kaltaisia ihmisiä, joilla on pääsy oikeanlaiseen tietoon.
Silti, kun tapahtuu jotain tällaista,
vaikutusvaltaisimmatkaan ihmiset eivät voi toivoa muuta kuin varoitusta.
Anteeksi.
Tarinani taisi pilata tunnelman.
Muutin mieleni. En taidakaan pitää sinusta.
Tule.
Mennään.
Minne? - Aion voittaa sinut takaisin.
Näen sinut, Rose.
Mitä tahdot?
En kai saa selville, mitä Frendeissä tapahtuu.
Vieläkö mietit sitä? Ketä kiinnostaa?
Minua. Tietysti.
Miksi välität siitä niin paljon?
Tulen siitä onnelliseksi.
Juuri nyt kaipaan onnea. Etkö sinä?
Jos maailmalla on yhtään toivoa jäljellä, haluan edes tietää, miten heille kävi.
Välitän heistä.
Ehkä ei pitäisi.
Kunhan sanon.
Voit olla oikeassa, että tällä menolla et enää koskaan näe ohjelmaa.
Sinuna keksisin jotain muuta, mistä välittää.
Outoa, ettei laulukaskaita kuulu.
Eksyin tänään.
Kun kävin ajelemassa.
Miten niin eksyit?
Luulin tietäväni reitin, mutta missään ei ollut tienviittoja.
Päädyin vain ajelemaan ympäriinsä.
Lopulta käännyin takaisin ja eksyin totaalisesti.
En ymmärrä yhtään, miten löysin takaisin tänne.
Näin kuitenkin jonkun.
Naisen.
Tiellä.
Hän pysäytti minut ja puhui espanjaa.
Hän vain oli siellä tienlaidassa keskellä ei mitään.
Ja -
jätin hänet sinne.
Hän tarvitsi apua.
Minä jätin hänet.
Salailetko vielä jotain muuta?
Kun nyt kerran avaudut.
Emme kertoneet, että näimme öljytankkerin ajavan rantaan.
Öljytankkerinko? - Sellaisen tosi ison veneen.
Semmoisen punaisen. Tai tuskin ne kaikki ovat punaisia,
mutta tämä oli, ja se tuli suoraan rantaan.
Miksi ette kertoneet siitä?
Taisimme molemmat pelätä.
Sitä, mitä se voisi tarkoittaa.
Mitä se voisi tarkoittaa?
Jos kimppuumme olisi hyökätty, mikä kuulostaa oudolta ääneen sanottuna,
öljyä tarvittaisiin paljon puolustautumiseen.
Uskomaton keskustelu.
Ei meille käy kuinkaan.
Loppujen lopuksi, vaikka maahan olisi hyökätty.
Hyökättykö? - Tai maa vallattu.
Tiedätkö mitä? Tarkoitat hyvää, mutta sanavalintasi pelottavat.
Mitä tuo oli?
Nuo ovat flamingoja.
Ovatko nuo flamingoja?
Nuo ovat flamingoja.
Miksi?
Aika vaikuttava kokoelma.
Pidätkö jazzista?
Sitäkö haluat kuunnella? - Miksi ei?
Luulin, että pitäisimme hauskaa.
Kuunnellaan tanssimusiikkia.
Kyllä jazz on tanssimusiikkia. Kun ostin ensimmäisen levyni...
Ei enää tarinoita. Ne järkyttävät minua.
Mitä levyjä nämä ovat? - Älä niitä katso. Ne ovat tyttäreni.
Hänellä oli DJ-vaihe.
Tämän tahtiin voisi varmaan tanssiakin.
Älä nyt. En minä sinua tuon vuoksi tänne tuonut.
Halusit voittaa minut puolellesi.
Näin se käy.
Olemme humalassa. - Totta.
Olemme naimisissa. Olen naimisissa, ja sinulla on vaimo.
Niin on.
Rakastan häntä kovin.
Minulla on...
Minulla on ikävä häntä.
Näette taas.
Emme.
Enpä usko, että näemme.
Ja Ruth.
En voisi elää itseni kanssa, jos hänellekin kävisi jotain.
Lupaan, ettei hänelle käy mitään.
Pysymme yhdessä, kunnes asiat palautuvat ennalleen.
Meidän pitää alkaa nähdä totuus.
Paluuta entiseen ei ole. - Älä sano noin. Meidän...
Onko hän kunnossa?
Hän on lämmin, mutta kyllä se siitä.
Miksi sinä vielä valvot?
Mietin yhtä West Wingin jaksoa.
Joku kertoo presidentille tarinan. - Katsotko West Wingiä?
Aaron Sorkinin kausia.
Tarina kertoo miehestä, joka elää joen rannalla.
Hän kuulee radiosta, että on tulossa tulva ja kaikkien tulisi lähteä.
Mies ei lähde mihinkään, koska hän rukoilee joka päivä.
Hän tietää Jumalan pelastavan hänet.
Sitten tulee tulva.
Soutuveneessä oleva mies näkee miehen ja lupaa pelastaa tämän.
Mies ei suostu lähtemään.
Sitten tulee helikopteri, josta miehelle lasketaan tikkaat,
mutta mies ei lähde minnekään.
Sen jälkeen mies hukkuu tulvaan.
Hän pääsee taivaaseen ja on vihainen Jumalalle.
Hän penää, miksei Jumala pelastanut häntä.
Jumala sanoo:
"Lähetin sinulle tiedon radiolla.
Lähetin myös soutuveneen ja helikopterin. Eikö se riitä?"
Mistä tässä on kyse, Rose?
En jaksa enää odottaa.
Isä.
Nukkuisitko vieressäni? - Oletko varma?
Sänky on pieni, eikä minua haittaa nukkua lattialla.
Se tekee hyvää selälleni. - Minua pelottaa.
Emmekö olekin nyt kaksin?
Mitä tarkoitat?
Jos tulee tosipaikka, luotatko noihin ihmisiin?
Vaimo ei osaa ottaa rennosti.
Poika otti minusta salakuvia uima-altaalla.
Pikkutyttö tuijottaa metsään kuin Donnie Darko,
ja mies melko varmasti haluaa panna minua.
Mistä tiedät?
Ei hän mitään tee, koska ei ole sellainen, mutta kyllä hänen mieli tekisi.
Pointtini on, että en luota heihin.
En anna mitään tapahtua sinulle, jos se huolettaa.
Haluan vain sinun muistavan, jos maailma ympärillämme murenee,
että luottamusta ei pidä jakaa vapaasti etenkään valkoisille.
Sitä mieltä äitikin olisi.
Ymmärrän.
Ymmärrätkö?
Me nimittäin nukumme jo toista yötä omassa kellarissamme.
Miksi heidät piti päästää takaisin?
Se oli oikein.
Juuri tuo puree meitä vielä perseeseen.
Juo tämä.
Missä Rosie on? - En tiedä. Hän nousi ennen meitä.
Käyn etsimässä häntä. Nouse sinä ylös.
Millainen on olo?
Herää.
Tiedän, että nukuttaa, mutta haluan mitata lämpösi.
Olit aika lämmin yöllä.
Nyt et ole enää lämmin. Jee.
Sattuuko kurkkuun?
Ei. - Hyvä.
Mitä tuo on? Onko tuo verta?
Mitä...
Mitä... Mitä hittoa sinä teet?
Mitä helvettiä? Ovatko nuo hampaitasi?
Archie.
Lopeta tuo. Clay!
Hampaani. - Clay!
Mitä tapahtuu?
Clay! - Onko kaikki kunnossa?
Archiella on jokin. - Mitä? Mitä helvettiä?
Noin minäkin sanoin. - Hampaat tuntuivat oudoilta.
Sitten ne lähtivät irti. - Yöllä hän tuntui lämpimältä.
Okei. Olet ihan kunnossa. - Ei minusta siltä tunnu.
OSA 5 VIIMEINEN
Mikä on olo?
Hampaiden lisäksi siis. - Mikä kysymys tuo oli? Hän on sairas.
Enkä ole. Hampaani vain lähtivät.
Ehkä se johtui siitä ötökästä. - Mistä ötökästä?
Minua puri eilen ötökkä metsässä.
Siitä se johtuu. Sait varmaan punkista borrelioosin.
Olen nähnyt oudompiakin oireita. - Oletko?
Hänet on vietävä päivystykseen.
Ei onnistu. Moottoritie on ainoa tie pois täältä.
Henkilökuntakaan ei pääse sairaalaan.
Jotain on tehtävä. Archie tarvitsee lääkäriä.
Tämä on uskomatonta.
Käydään urakoitsijan luona. Hän asuu lähellä.
Sinähän näit hänen ostavan tarvikkeita.
Dannyn tuntien hän on varautunut kaikkeen, joten hänellä voi olla antibiootteja.
Hän tietää, mitä tehdä.
Hei, lupaan hankkia pojallesi apua.
Missä Rose on?
En löytänyt häntä.
Mitä se tarkoittaa?
Häntä ei löytynyt talosta eikä takapihalta.
Minä katson alakerrasta. - Ja minä etupihalta.
Minä etsin jo, mutta etsikää vapaasti. - On hänen jossain oltava.
Minähän sanoin etsineeni joka paikasta. Hän ei ole täällä.
Hän voi olla autotallissa. - Etsin jo sieltä.
Mistä et ole etsinyt?
Ei löydy. - Tämä on hullua. Missä hän voi olla?
Hän ei ollut ulkona, mutta hän on saattanut ottaa pyörän.
Mihin hän menisi pyörällä? - Tiedätkö, missä siskosi voisi olla?
En tiedä. Eilen kävimme vajan luona.
Minkä vajan? - No, sen vajan.
Hän näki peuroja, joita kävimme etsimässä. - Menen sinne.
Archie! Oletko kunnossa?
Oletko... - Hän tarvitsee apua.
Tulen mukaan. - Se ei ole turvallista.
Jää Amandan kanssa etsimään Rosea.
Et voi jättää minua yksin. - Ei sinulla ole hätää.
Mehän puhuimme tästä. Et voi jättää minua.
Poika on kipeä. - Et tule enää takaisin.
Etkö tajua, että jotain on käynnissä?
Mitä ikinä se onkin, se tapahtuu kaikille.
Et voi lähteä. Voi tulla maailmanloppu. - Siksi haluan, että jäät.
Ota puhelimesi.
Ota nyt. Pane ajastimeen tunti.
Tulen takaisin.
Ei se toimi.
Sen on pakko.
Tulen takaisin ennen kuin ajastin hälyttää.
Saat tunnin. Sinä lupasit.
Rose!
Tämä on pahaa unta.
Tämä on yhtä pahaa unta.
Minne Rose olisi mennyt ja miksi?
Hän sanoi, ettei jaksa odottaa. Mitä se tarkoitti?
Mitä jos menisimme takaisin ja odottaisimme isää?
Entä sen jälkeen?
Löytääkö hän Rosen? - En tiedä, mutta hän auttaa.
Haluan tietää, mitä helvettiä tapahtuu ja mikä on suunnitelma.
Haluan tietää, että lapseni löytyy.
Sitten voimme lähteä helvetin kalliilla autollanne sairaalaan,
missä lääkäri sanoo, että lapseni paranee.
Että kaikki järjestyy, ja voimme kaikki palata kotiin.
Entä jos se ei ole mahdollista? - Haluan eroon teistä ja kaikesta tästä.
Tämä tapahtuu meille kaikille. - Kyllä minä sen tiedän!
Älä huuda!
Et välitä.
Et välitä minusta.
Äitini on varmaan jonkin meren pohjassa.
Minulla ei ole muita.
Ymmärrätkö, että minulla ei ole ketään muita kuin vanhempani?
Nyt tarvitsisin äitiä enemmän kuin koskaan.
Enkä varmaan enää koskaan näe häntä.
Kyllä minä välitän.
En tiedä, miten suhtautua siihen, mutta välitän minä.
Miksi olet tuollainen?
Mitä hyödyt vihaisuudesta?
Joka päivä tehtäväni -
on ymmärtää ihmisiä tarpeeksi,
jotta voin valehdella ja myydä tavaroita, joita ihmiset eivät halua.
Kun ihmisiä tarkastelee niin läheltä ja näkee, miten he kohtelevat toisiaan...
Et ole tyhmä. Näet, mitä ihmiset tekevät täysin ajattelematta.
Helvetti, minäkin kohtelin niin sinua ja isääsi enkä tiedä, miksi.
Me kusetamme toisiamme edes tajuamatta sitä.
Me kusemme koko maailman ja ajattelemme, että kaikki järjestyy,
koska käytämme paperipillejä ja tilaamme luomukanaa.
Sairainta on, että sisimmässä tiedämme, ettemme huijaa ketään.
Tiedämme elävämme valheessa.
Elämme yhteisessä harhassa, jotta emme kohtaisi omaa kamaluuttamme.
En ole samaa mieltä kanssasi useimmista asioista,
mutta tässä kohtaa Venn-diagrammimme menee päällekkäin.
Olen täysin samaa mieltä kanssasi.
Vaikka ihmiset ovatkin kamalia,
meillä ei ole muita kuin toisemme.
En halua olla tällainen.
Minusta on kamalaa olla kamala.
Väitän vihaavani ihmisiä, mutta haluaisin saada heidät takaisin.
Isä, onkohan Taylor kunnossa?
Kuka?
Jää sinä autoon.
Mennään.
George.
Danny, anteeksi, että tulin häiritsemään.
Sinun ja toverisi on mentävä autonne viereen.
Mitä? - Pois kuistilta autonne viereen.
Miten voin auttaa?
Tulimme tarkastuskäynnille.
Katsomaan, oletko täällä ja oletko kunnossa.
Ja kysymään, oletko kuullut mitään.
Minä olen Clay.
Perheeni lomailee Georgen kodissa. Asumme kaupungissa.
Perheellänne kävi tuuri. Kaupungissa lienee melkoinen paskamyrsky.
Vähän yllätyin, että olette edes liikkeellä.
Tulimme, koska poikani tarvitsee apua.
Hän oksentelee... - Häneltä lähti jostain syystä hampaat.
Vai hampaat.
Se varmaan liittyy siihen ääneen.
Tiedätkö jotain siitä?
Kuubassa tapahtui tässä taannoin jotain samantapaista.
Niitä sanotaan mikroaaltoaseiksi. Ne tuottavat säteilevää ääntä.
Sielläkin joiltain lähti hampaita.
Muuten tiedän vain, että tietoa on aika vähän.
Oletan, että olemme sodassa.
Sodan alussa ainakin. Sellaista kohinaa on ollut.
Tästä kohinassa on ollut kyse.
Mitä tarkoitat kohinalla?
Lehdestä kannattaa lukea muutakin kuin etusivu.
Huomasitteko, että venäläiset kutsuivat väkensä pois Washingtonista?
Jotain on käynnissä, mutta en tiedä mitä. Ehkä emme tule koskaan tietämäänkään.
Ehkä meidän pitää vain pysyä aloillamme ja turvassa.
Ja rukoilla tai mitä nyt kukakin tekee.
Kuule, Danny,
Clayn poika tosiaan on sairas.
Tarvitsemme muutakin kuin rukouksia.
Sinä olet varautunut tällaiseen, joten sinulta varmaan löytyy lääkkeitä.
Se ei ole sinun asiasi.
Älä nyt, Danny. Mehän tunnemme toisemme.
Olemme ystäviä.
Se oli ennen vanhaan se. Et ajattele järkevästi.
Mitä yrität sanoa? Eikö mies saisi huolehtia pojastaan?
Maailmassa ei ole juuri nyt järkeä,
ja silloin teen niin kuin on järkevää eli suojelen omiani.
Omat tekemisesi ovat oma asiasi.
Luulin tekeväni oikein tuomalla heidät tänne.
Jos sinulla on lääkettä... - Maksamme kyllä.
Käykö tuhat dollaria?
Käteisellä ei ole arvoa, jos valtio kaatuu.
Verkkoyhteydet ovat poikki, joten luottokortti ei toimi.
Ei ole maksusovelluksiakaan, joten käteinen voi olla arvokas asia.
Poikani on sairas ja tarvitsee apuasi. Hän on 16-vuotias.
Täällä ei ole mitään.
Rosie.
Ymmärrän, että olette vaikeassa tilanteessa.
Minäkin tekisin kaikkeni perheeni eteen.
Siksi minä lukitsenkin ovet, odotan ja tarkkailen.
Ja pidän aseen esillä. Muita vastauksia minulla ei ole antaa.
Ruth, täällä on pyörän jälkiä...
Menen nyt takaisin sisälle ja sanon hyvästi sekä onnea matkaan.
Saatte kyllä pistäytyä täällä, mutta muuta en tarjoa kuin juttuseuraa.
Käykää naapuriesi Thornejen luona.
He tekivät salassa ja ilman lupia remontin kellariinsa.
Kaverini ei näyttänyt edes piirustuksia.
Se on rikkaiden paskiaisten kieltä ja tarkoittaa tuomiopäivän bunkkeria.
Et voi jättää meitä pulaan, Danny.
Etkö ole tajunnut, mitä maailmalla tapahtuu, George?
Kaikki on jätetty pulaan.
Ei pahalla,
mutta haluaisin teidän lähtevän mailtani.
Heti.
Emme lähde ennen kuin olet auttanut meitä.
Mitä helvettiä tämä on?
Lupasin pojan äidille hakea apua.
Autat pojan vain hautaansa, jos et laske asettasi.
Pane ase pois. Etsimme tien sairaalaan.
Tietä ei ole. Eikä hän meitä ammu.
Ei kuulosta siltä. - Hän bluffaa.
En helvetissä.
Odottakaa!
Pois tieltä! - Isä!
Yritän puhua järkeä!
Ainoa päätös tilanteelle on se, että lähdette heti ajamaan pois.
Ajamaan minne? Tiet ovat tukossa, ja olemme keskellä ei mitään.
Minulla ei ole aavistustakaan, mitä pitäisi tehdä.
En kykene juuri mihinkään ilman kännykkää ja navigaattoria.
Olen hyödytön mies.
Poikani on silti sairas.
Tyttärenikin on kateissa.
Enkä tiedä, mitä tehdä.
Sinä olet valmistautunut mies. - Totta helvetissä.
Siksi tulimme luoksesi. Olet ainoa, joka voi auttaa poikaani.
Se ei ole ongelmani. - Ei olekaan.
Asia on kuitenkin niin kuin sanoit.
Teen, kuten sinäkin tekisit perheesi edestä.
En voi muutakaan. Minä anelen sinua.
Ole kiltti ja auta poikaani.
Vanhanaikainen vaihtokauppajärjestelmä oli kaiketi odotettavissa.
Ei käteinen nyt vielä sitä ole.
Minulla olisi vielä yksi nippelitieto. Sen saa ilmaiseksi.
Korealaiset ovat tämän takana.
Korealaisetko?
Miksi niin luulet?
Uskokaa pois. Korealaiset tai kiinalaiset.
Näytä hänelle.
Kävin eilen ajelemassa, ja iso lennokki pudotti näitä.
Siinä lukee "kuolema Amerikalle", joten epäilimme iranilaisia.
Kuulin joskus radiosta heidän kybervalmiuksistaan.
Mikä naurattaa?
Juuri ennen puhelimien pimenemistä kuulin kaverilta vastaavasta tapauksesta.
San Diegossa pudotettiin lehtisiä, mutta ne olivat koreaksi.
Tai kiinaksi. Kaveri ei tiennyt, kummalla kielellä.
Koska kaveri palveli Irakissa, hän varmaan olisi tunnistanut tämän.
Meillä on paljon vihollisia.
Ehkä muutama niistä on lyöttäytynyt yhteen.
Näin eilen flamingoja uima-altaassamme.
Eläimet yrittävät varoittaa meitä.
Ne tietävät jotain.
Ne tietävät jotain, mitä me emme.
Aivan kuin koirat, jotka aavistavat myrskyn.
Edessäpäin on lisää jälkiä.
Palataan kotiin. Isä on varmaan jo tullut takaisin.
Ehkä hän voi auttaa meitä.
En mene minnekään ilman Rosieta.
Talo. Hän on varmaan siellä.
Mennään katsomaan, onko Rosea löytynyt.
G.H. Mitä nyt?
Ennen kuin lähdemme,
minun on oltava varma, että puhut totta.
Oli tilanne miten paha tahansa, eripuraa ei saa olla.
Nimittäin jos tilanne on sama kaikkialla,
meidän on mentävä Dannyn mainitsemaan bunkkeriin.
Mitä tarkoitat?
Tiedät jotain.
Aavistin jotain, mutta halusin ensin vahvistuksen.
Merkit olivat kyllä ilmassa,
mutta en halunnut pelotella ketään.
Olisitte pitäneet minua hulluna.
Puhdas maahanhyökkäys olisi ollut ymmärrettävämpi.
En uskonut, että antaisimme tällaista tapahtua.
Tapahtua mitä?
Pääasiakkaani toimii puolustusalalla,
joten olen perehtynyt sotilastoimien kustannus-hyötyanalyysiin.
Eräs ohjelma pelotti asiakastani eniten.
Kolmivaiheinen suunnitelma, joka kaataisi valtion sisältä käsin.
Ensimmäinen vaihe on eristäminen.
Viesti- ja kuljetusyhteydet katkaistaan.
Kohteesta tehdään mahdollisimman toimintakyvytön.
Se toimii pohjana toiselle vaiheelle -
eli synkronoidulle kaaokselle.
Kohdetta terrorisoidaan piilohyökkäyksin ja väärällä tiedolla.
Puolustus ylikuormitetaan, jolloin asejärjestelmistä tulee haavoittuvia.
Ilman selvää vihollista tai motiivia ihmiset kääntyvät toisiaan vastaan.
Jos hyökkäys onnistuu, kolmas vaihe tapahtuu itsestään.
Mikä se on?
Vallankaappaus.
Sisällissota.
Romahdus.
Järjestelmä oli kustannustehokkain tapa valtion horjuttamiseksi.
Jos kohdemaa on riittävässä kaaoksessa,
se käytännössä tekee kaiken hyökkääjän puolesta.
Aloittaja haluaa meidän saattavan tämän loppuun.
THORNET
Rose!
HÄTÄILMOITUS
VALKOINEN TALO JA SUURKAUPUNGIT HYÖKKÄYKSEN KOHTEINA
USEIDEN ASUTUSKESKUSTEN LÄHEISYYDESSÄ ON HAVAITTU KOHONNEITA SÄTEILYTASOJA
SUOJAUTUKAA VÄLITTÖMÄSTI
TERVETULOA!
LUKEE
FRENDIT
JAKSOT
VIIMEINEN
TOISTA
PATRICK SHELBYN JA ROCKY BABCOCKIN MUISTOLLE
Tekstitys: Kirsi Reima